شەفەق نیوز/ وەزارەت کشتوکاڵ، ئمڕوو دووشەممە، تەرخانکردن پویل ئەرا داین شایسستەی جفتیارەیل راگەیان ، وئاماژەدا ک هەرکەسیگ بەرهەمەگەی وەدەس داگە شایستەگەی وەرگرێد، وه‌ کشاورزەیل هەرێم کوردستانیشه‌و.حەمید نایف قسەکەر وەناو وەزارەتەگە، ئەرا ئاژانس شەفەق نیوز وت: وەزارەت دارایی ٤٨٣ ملیار دینار تەرخان کرد ئەرا شایسەتەی کشاورزەیل ئەوانەگ بەرهەم گەنم و برنج ئەرا ئی وەرز کشتوکاڵیە دانەسەدەس، و ئاماژەدا ک دارایی پویلەگە رەوانە کرد ئەرا وەزارەت بازرگانی، و ئەویش دابەشی کەێد.وتیش؛ پویلەگە بەشەوبویەس ئەرا ؛ ١٣٠ ملیار دینار ئەرا شایستەی خاوەن بەرهەم برنج، و ٣٥٣ ملیار دینار ئەرا شایستەی خاوەن بەرهەم گەنم.نایف دیاری کرد؛ ئەو جفتیارەیلە ک گەنم و برنج دانەسەدەس، وه‌ل جفتیارەیل هەرێم کوردستانیش، شایستەیلیان وەرگرن وەگورەی رینمایه‌گان.
